Фрэнсіс Шэфэр

**Фрэнсіс Аўгуст Шэфэр** (; 30 студзеня 1912, Нямецкае паселішча, Філадэлфія, Пэнсыльванія, ЗША&nbsp;— 15 траўня 1984, Рачэстэр, Мінэсота, ЗША) — амэрыканскі хрысьціянскі эвангельскі багаслоў, філёзаф, прэсьбітэрыянскі пастар. Найбольш знакаміты сваімі творамі і заснаваньнем у Швайцарыі грамады «Лябры». Насуперак багаслоўскаму мадэрнізму Шэфэр прапагандаваў больш гістарычную пратэстанцкую веру і  падыход да хрысьціянскай апалягетыкі, здольны, на ягоную думку, адказаць на пытаньні нашага часу.

## Жыцьцяпіс
Фрэнсіс Аўгуст нарадзіўся ў сям’і Фрэнца А. Шэфэра III і Бэсі Ўільямсан у заснаваным нямецкімі квакерамі прадмесьці Філадэлфіі. У 1935 скончыў Гэмпдэн-Сыднэйскі коледж і ажаніўся з Эдыт Сэвіль, дачкой місіянэраў Кітайскай унутранай місіі.

Пасьля Шэфэр навучаўся ў Ўэстмінстэрскай багаслоўскай сэмінарыі, а ў 1937 перавёўся ў Багаслоўскую сэмінарыю веры (скончыў у 1938). Служыў пастарам у Пэнсыльваніі і Сэнт-Люісе.

У 1948 сям’я Шэфэраў пераехала ў Швайцарыю, дзе ў 1955 заснавала грамаду пад назваю *ЛяБры* (). Гэтае служэньне прыцягнула тысячы маладзёнаў, і неўзабаве Лябры распаўсюдзілася на Швэцыю, Францыю, Нідэрлянды, Вялікабрытанію і Злучаныя Штаты.

Фрэнсіс Шэфэр сканаў 15 траўня 1984 ад лімфомы.

## Дзейнасьць
Міжнароднае братэрства Лябры дзейнічае і пасьля ягонае сьмерці; акрамя таго, адна з дачок і зяць працягваюць у Швайцарыі ягонае служэньне. Сын Фрэнсіса Фрэнк Шэфэр сьпярша падтрымліваў ідэі й праграму бацькі, аднак пасьля адрынуў большасьць ягоных поглядаў і прыняў праваслаўе

У 1981 была апублікаваная кніга Фрэнсіса Шэфэра «Хрысьціянскі маніфэст» (), якая ўжо сваёю назвай была супрацьпастаўленая «Камуністычнаму маніфэсту» 1848 року і «Гуманістычнаму маніфэсту» 1933 і 1973. Паводле вызначэньня аўтара, заняпад заходняй цывілізацыі выкліканы залішнім плюралізмам у грамадзтве і ў выніку адыходам «ад сьветапогляду, які ў людзкой памяці хоць неяк асацыяваўся з хрысьціянскім, у бок нечага абсалютна іншага».

У казані, якая таксама мела назву «Хрысьціянскі маніфэст», Шэфэр характарызуе сэкулярны гуманізм як сьветапогляд, дзе «чалавек — мера ўсіх рэчаў», а ў кнізе піша, што крытыкі правых хрысьціянаў памыляюцца, блытаючы «чалавечную рэлігію» з чалавекалюбствам, гуманнасьцю ці любоўю да людзей. Таксама ў сваёй кнізе ён асуджаў аборты.

## Творы
Фрэнсіс А. Шэфэр напісаў 22 кнігі, якія датычацца розных духоўных пытаньняў. Умоўна ягоную творчасьць можна падзяліць на 5 разьдзелаў, як гэта зроблена ў ягоных *Поўных творах* (ISBN 0-89107-347-7):
* **Хрысьціянскі погляд на філязофію і культуру**: першыя тры кнігі гэтага блёку вядомыя як *Шэфэрава трылёгія*, якая выкладае апалягетычныя, філязофскія, эпістэмалягічныя і тэалягічныя асновы ўсёй ягонай працы.
** *Бог, Які тут*: пра існаваньне і наяўнасьць Бога, і як сучасны чалавек сьпярша аддаліўся, а пасьля канчаткова зьняверыўся ў біблійным Богу.
** *Уцёкі ад развагаў*: як адмаўленьне біблійнага Бога даводзіць чалавека да страты сувязі з рэальнасьцю і развагамі.
** *Ён там, і Ён не маўчыць: як Бог прамаўляе да чалавека празь Біблію па трох філязофскіх фундамэнтальных галінах — [[Мэтафізыка|мэтафізыцы]], [[Мараль|маралі]] і [[Эпістэмалёгія|эпістэмалёгіі]].
** *Назад да свабоды і годнасьці*: адказ на *Паміж свабодай і годнасьцю* [[Бэрэс Фрыдэрык Скінэр|Скінэра]], паколькі свабода і годнасьць чалавека дадзеныя яму Богам і таму ня могуць быць адкінутыя бяз жудасных наступстваў.
* *'Хрысьціянскі погляд на Біблію як ісьціну**
** ''Зьяўленьне жыцьця ў прасторы і часе'': даказвае, што гістарычны (у адрозьненьне ад літаральнага або фігуральнага) погляд на зьяўленьне жыцьця як гістарычная праўда фундамэнтальны для хрысьціянскай веры.
** ''Апошняга канфлікту няма''
** ''Ісус Навін і хада біблійнай гісторыі''
** ''Пачаткі вывучэньня Бібліі'': біблійныя ўрокі па асновах веры.
** ''Мастацтва і Біблія''
* **Хрысьціянскі погляд на духоўнасьць**
** ''Маленькіх людзей няма'': сьцьвярджае, што хрысьціяне не павінны адчайвацца за дасягненьні ва ўласным жыцьці, якімі б дробнымі яны ні здаваліся.
** ''Сапраўдная духоўнасьць'': духоўны грунт Шэфэравай працы, дапаўненьне ягоных багаслоўскіх і філязофскіх поглядаў з большасьці іншых кніг.
** ''Новая супэрдухоўнасьць'': сьцьвярджае, што інтэлектуальная дэградацыя студэнтаў і контракультура канца 1960-х — пачатку 1970-х можа быць адсочаная з канфармізму іхніх бацькоў, проста зь яшчэ ніжэйшымі маральнымі каштоўнасьцямі, і прадказвае апаганьваньне царквы. Прапануе аналіз [[постмадэрнізм]]у.
** ''Два зьместы, дзьве рэальнасьці''.
* **Хрысьціянскі погляд на Царкву**
** ''Царква напрыканцы XX стагодзьдзя''
** ''Царква перад назіраючым сьветам''
** Азнака хрысьціяніна: аналізуе балянс паміж сьвятасьцю Бога і любоўю Бога ў духоўным жыцьці адданых Бібліі хрысьціянаў.
** ''Сьмерць у месьце''
** ''Вялікая эвангельская катастрофа''
* **Хрысьціянскі погляд на Захад*'
** *Забруджваньне і сьмерць чалавека*. Хрысьціянскі адказ на пытаньні, датычныя [[Экалёгія|экалёгіі]].
** *Як нам цяпер жыць? Уздым і заняпад заходняй думкі і культуры*.
** *Што здарылася з чалавецтвам?* Хрысьціянскі адказ на аборты, [[Эўтаназія|эўтаназію]] і [[дзетазабойства]].
** *Хрысьціянскі маніфэст*: Хрысьціянскія прынцыпы для сьвецкай палітыкі.

Акрамя гэтых кніг, выдадзеных у *Поўных творах*, яшчэ дзьве працы Шэфэра выйшлі пасьля ягонае сьмерці:
* Dennis, Lane T. (ed) *Letters of Francis A. Schaeffer*, Crossway Books, Westchester, 1985.
* Schaeffer, Francis A. *The Finished Work of Christ: The Truth of Romans 1-8*, Crossway Books, Wheaton, 1998.

== Фільмы ==
* *Як нам цяпер жыць? Уздым і заняпад заходняй думкі і культуры* (1976)
* *Што здарылася з чалавецтвам?* (1979)

== Крыніцы ==


== Літаратура ==
* Burson, Scott R. and Jerry L. Walls. *C.S. Lewis and Francis Schaeffer: Lessons for a New Century from the Most Influential Apologists of Our Time.* Leicester: InterVarsity Press, 1998.
* Dennis, Lane T. (ed) *Francis A. Schaeffer: Portraits of the Man and His Work*, Crossway, Westchester, 1986.
* Duriez, Colin, *Francis Schaeffer: An Authentic Life'', Crossway, Wheaton, 2008.

## Вонкавыя спасылкі
* L’Abri Fellowship International
* The Francis A. Schaeffer Foundation
* Continuing work of Francis A. Schaeffer
* Continuing the Legacy and Influence of Francis Schaeffer with New Research and Findings
* The L’Abri Network, Free Online Biographies on Francis and Edith Schaeffer

Катэгорыя:Пратэстанцкія дзеячы ЗША
Катэгорыя:Пратэстанцкія багасловы
Катэгорыя:Хрысьціянскія апалягеты
Катэгорыя:Хрысьціянскія філёзафы
Катэгорыя:Прэсьбітэрыяне
Катэгорыя:Філёзафы XX стагодзьдзя
Катэгорыя:Літаратары ЗША
Катэгорыя:Нарадзіліся ў Філадэлфіі
Катэгорыя:Памерлі ў Мінэсоце